ויטלי פרידלנד

[שמאל|ממוזער|180px|ויטלי פרידלנד, [איתי זבולון (שחקן)|איתי זבולון ואורטל אבנעים, בהצגה "ירושלים החדשה", תיאטרון החאן, 2012]]
[שמאל|ממוזער|180px|ויטלי פרידלנד ו[אריה צ'רנר, ב"ירושלים החדשה", החאן, 2012]]
[שמאל|ממוזער|180px|ויטלי פרידלנד ו[יהויכין פרידלנדר, בהצגה "תעלולי סקפן", החאן, 2009]]
[שמאל|ממוזער|180px|ויטלי פרידלנד, [נילי רוגל ואודי רוטשילד, "תעלולי סקפן", החאן, 2009]]
[שמאל|ממוזער|180px|ויטלי פרידלנד ו[ארז שפריר, בהצגה "אהובת הדרקון", תיאטרון החאן, 2007]]
**ויטלי פרידלנד** (נולד ב-24 ביולי 1983) הוא שחקן, במאי וצלם ישראלי.

## ביוגרפיה

ויטלי פרידלנד נולד וגדל במינסק, בלארוס לאלה ויבגני. בשנת 1990 עלה עם משפחתו לישראל בשל גילויי אנטישמיות. בבואו לישראל התיישב פרידלנד עם משפחתו בפתח-תקוה, אחר-כך עברו לגני אביב בלוד. רצונו של פרידלנד להיות שחקן התעורר בהיותו בן 11, אחרי שצפה בסרטו של טים ברטון "המספריים של אדוארד":  בעקבות כך החל ללמוד דרמה בבית ספרו פיינשטיין החדש בפ"ת. לאחר מכן למד במגמת תיאטרון בעירוני א', בית הספר התיכון לאומנויות בתל אביב וסיים בהצטיינות (2001). בצבא שירת במשך שנתיים כמפעיל מערכות קשר ובמשך שנה התנדב דרך עיריית פתח-תקווה ולימד תיאטרון.

פרידלנד הופיע בתיאטרון בתקופת התיכון, בתחילה בהצגה "דיבוק" בתיאטרון תמונע ואחר-כך בהצגה "נוימן אגדת חיילים" בתיאטרון תמונע. בסרט "ילדי CCCP" (2005) גילם את דמותו של קסטיל, שהוא אחד מארבעה בני נוער המקימים קבוצת כדורגל. בסרט הטלוויזיה "מרכבה ירוקה" (2005) גילם פרידלנד את התפקיד הראשי של יאיר שעולה מרוסיה לאחר מות אמו, נעשה לתלמיד ישיבה ונחשב לעילוי. אחרי שדודתו שולחת לו בתוך קופסה מכתבים שונים של אמו הוא מגלה שם צלב, מחליט לחקור את הנושא ומגלה שאינו יהודי. הוא נקלע למצב בו אינו שייך לחברה הרוסית ומתייחסים אליו בזלזול בעולם הדתי, עקב כך הוא מחליט להתגייר בדרך משלו, שאינה אורתודוקסית. על תפקידו בסרט היה פרידלנד מועמד לפרס השחקן הטוב ביותר בפסטיבל שנגחאי.

בתום שירותו הצבאי הלך ללמוד בסטודיו למשחק ניסן נתיב בתל אביב, פרידלנד סיים את לימודיו ב-2007 והיה במחזור האחרון שסיים את לימודיו בזמן חייו של נתיב. בכיתתו למדו נילי רוגל ושמרית לוסטיג שמשחקות איתו בתיאטרון החאן.

בתום לימודיו, הציע לו מיכאל גורביץ', המנהל האמנותי של תיאטרון החאן שהיה מורו בניסן נתיב, להצטרף ללהקת השחקנים של תיאטרון החאן. תפקידו הראשון היה כמונטאנו בהצגה "אותלו". בין תפקידו הבולטים היה גילום דמותו של אמין, שאהיד במשפחה מוסלמית, שמחליט לנקום את מות שכניו, בהצגה "אדמה קדושה". הוא שיחק את השד בהצגה "אהובת הדרקון", תפקיד עליו היה מועמד לפרס השחקן המבטיח בטקס פרסי האקדמיה לתיאטרון 2008. הוא הופיע בתפקיד הראשי בהצגה "תעלולי סקפן", שם גילם את דמותו של סקפן, משרת ממזר ותככן שעוזר לשני זוגות אוהבים להתחתן בניגוד לרצון אבותיהם. על תפקידו זה היה פרידלנד מועמד לפרס השחקן הטוב ביותר בטקס פרסי האקדמיה לתיאטרון של 2009. ההצגה זכתה בפרס התיאטרון הישראלי לקומדיה של השנה 2009. פרידלנד שיחק בתפקיד צ'יפ בסדרת האינטרנט "עד הבאזזר" (2011), לצידם של אסף בן-שמעון ורותם סלע.

במאי 2012 החל פרידלנד לשחק בתפקיד הראשי של שפינוזה במחזה "ירושלים החדשה" פרי עטו של דייוויד אייבס שעלה בחאן, בבימויו של סיני פתר. משחק בסרטו של עמיר מנור "חיותה וברל" שמוקרן החל מספטמבר 2012 בבתי הקולנוע.

בנוסף להיותו שחקן, פרידלנד עוסק לפרנסתו בצילום פורטרטים, עיצוב וידאו לתיאטרון ובימוי.

## תפקידים
### תיאטרון

;בתיאטרון תמונע

;בתיאטרון החאן

;בתיאטרון בית ליסין

;בתיאטרון המדיטק

### סרטים וסדרות

## קישורים חיצוניים

* טל גורדון, ריאיון - ויטלי פרידלנד מפלרטט עם מונוגמיה, באתר הבמה, 10 בספטמבר 2013
* ההצגה "סדר עולמי חדש" - ויטלי פרידלנד בתפקיד ג'ימי, בערוץ של תיאטרון החאן ב-YouTube
* תעלולי סקפן - גרסה קצרה, בערוץ של תיאטרון החאן ב-YouTube
* ויטלי פרידלנד מועמד לפרס התיאטרון הישראלי לשחקן השנה בשנת 2009, על תפקיד סקפן בהצגה "תעלולי סקפן"
* ויטלי פרידלנד מועמד לפרס התיאטרון הישראלי לשחקן המבטיח בשנת 2009, על תפקיד השד בהצגה "אהובת הדרקון"
* ויטלי פרידלנד באתר תיאטרון החאן
* ויטלי פרידלנד באתר "אישים"
* 
* צבי גורן, פרידלנד מושלם בכל רגע נתון, באתר הבמה, 16 בפברואר 2010
* 
* ויטלי פרידלנד, הפעם הראשונה שלי על הבמה - ויטלי פרידלנד, בבלוג של תיאטרון החאן, 27 בדצמבר 2010
* שירים של פרידלנד באתר "במה חדשה"
* ויטלי פרידלנד, עוד מחשבות על צילום - מחדר החזרות של 'מולי סוויני'
* 

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי תיכון עירוני א' (תל אביב)
קטגוריה:בוגרי הסטודיו למשחק ניסן נתיב
קטגוריה:זוכי פרס הבמה לילדים ונוער
קטגוריה:עולים בשנות ה-1990
קטגוריה:ישראלים ילידי בלארוס
קטגוריה:ישראלים שנולדו ב-1983